रमाकलमेडु इडुक्की में अवश्य घूमने वाला पर्यटक आकर्षक स्थल है। यह ऐतिहासिक महत्व का एक मनोरम पहाड़ी स्टेशन है। यहां पर कुरूथी की प्रतिमा और कुरूवर स्मारक हैं। अतीत के ये दोनों तत्व संगम काल की ओर इशारा करते हैं।रमाकलमेडु का मतलब है वह भूमि, जहां भगवान राम ने अपना पैर रखा, क्योंकि यह माना जाता है कि भगवान राम अपनी पत्नी को खोजते यहां आये थे तथा उन्होनें रमाकलमेडु के किनारे कदम रखा था।
रमाकलमेडु समुद्र स्तर से 3500 फीट की ऊंचाई पर पश्चिमी घाट पर स्थित है। इस हिल स्टेशन से केरल और तमिलनाडु के लुभावनी दृश्य दिखाई पड़ते हैं। सुखदायक ठंडी हवाएं तथा हरी-भरी घाटी इस छोटे से हिल स्टेशन को आगंतुकों का एक पसंदीदा स्थान बनाते है। यहां सुखदायक ठंडी हवाएं हमेशा हर मौसम में मौजूद रहती है, इसीलिए यहां पवन ऊर्जा फार्म स्थापित किया गया है।